Nad Zainal

Farah Nadia Zainal Abidin atau lebih dikenali sebagai Nad Zainal (lahir 16 Mei 1990) merupakan seorang pelakon dan model wanita Malaysia.Tugas Zahar Nad Zainal Utusan Malaysia (2 Januari 2015). Dicapai pada 18 Jun 2015. Beliau mula diperkenalkan menerusi drama televisyen berjudul Impian (Sunsilk Impian) pada tahun 2008, seterusnya muncul dalam sitkom Blogger Boy. Nad menjadi tumpuan media menerusi watak Kay lakonannya dalam siri drama remaja Memberku Hawa serta peranannya sebagai Inas dalam Bukan Bidadari yang kedua-duanya bersiaran di TV3.

Selain peranan lakonan di televisyen, Nad juga terkenal dengan peranan lakonannya di dalam filem cereka termasuk Kami Histeria (2014) dan siri filem Juvana (2015-16). Sepanjang kerjayanya, beliau telah memenangi pelbagai anugerah dan pencalonan termasuk Anugerah Bintang Popular Berita Harian 2014 bagi Pelakon TV Wanita Popular dan Anugerah Skrin 2018 bagi Pelakon Wanita Terbaik (Drama). Melangkaui kerjaya hiburannya, Nad menceburi bidang perniagaan dengan melancarkan produk kosmetiknya, Audela by Nad Zainal pada 2016. Pada 23 Januari 2023 bersamaan 1 Rejab 1444H, nad zainal selamat diijabkabulkan dengan pelakon Ungku Ismail Aziz di Masjid Wilayah Persekutuan dengan mas kahwinnya RM1,000.

Kehidupan awal
Beliau dilahirkan pada 16 Mei 1990 di Kajang, Selangor dan merupakan anak tunggal kepada pasangan Zainal Abidin bin Abu dan Faridah binti Mohd Noor. Sewaktu zaman kanak-kanaknya, keluarganya hanya bergantung kepada motosikal bapa untuk ke mana-mana kerana bapanya tidak mempunyai kereta.Farhana Abd Rahman (14 Februari 2019). Nad teringat zaman naik motosikal Berita Harian. Dicapai pada 9 April 2019. Nad berkelulusan dalam Diploma Teater di Akademi Seni dan Warisan Kebangsaan (ASWARA). Beliau menetap di Taman Melawati, Shah Alam tidak jauh dari Kuala Lumpur.

Kerjaya

Karya terawal
Pada tahun 2008, ketika berusia 18 tahun, Nad membuat penampilan sulungnya di televisyen menerusi drama komedi Sunsilk Impian lakonan Diana Amir; beliau menjayakan watak sebagai Laila, ketika itu beliau dikreditkan menerusi nama sebenarnya, Farah Nadia. Pada tahun 2009, beliau berlakon di samping Qi Razali, Nas-T dan Julie Woon dalam siri televisyen Blogger Boy yang memulakan tayangan perdana di 8TV pada 8 Mei dan berakhir pada 28 Mei 2010; beliau memegang watak Atiqah.

Selepas menjayakan beberapa watak pembantu dalam telefilem dan drama, Nad mendapat peranan utama pertamaya dalam Bukan Bidadari hasil nukilan sutradara Faisal Ishak. Ia mengisahkan Inas yang terpaksa mengharungi pelbagai cabaran demi mengecapi sebuah kehidupan mewah. Namun takdir telah menemukan Inas dengan beberapa orang lelaki yang tidak berhati perut yang sanggup menghancurkan hidupnya. Drama ini menggandingkan beliau bersama Sharnaaz Ahmad. Bertitik tolak dari drama inilah nama Nad mula meniti di bibir peminat. Beliau kemudian berlakon di samping Kamal Adli dan Miera Leyana dalam drama berat Putera Rayyan di Slot Samarinda TV3 yang mana beliau memegang watak sebagai Arisa yang merupakan isteri kepada Putera Rayyan lakonan Kamal.

2012 menandakan penampilan sulung Nad di layar lebar apabila beliau menjayakan peranan kecil dalam filem komedi Jidin Sengal lakonan Angah Raja Lawak dan Along Cham. Pada tahun sama, Nad memegang watak seorang gadis periang bernama Kay dalam siri drama tajaan jenama tuala wanita Kotex, Memberku Hawa arahan Bernard Chauly yang turut menggandingkan beliau bersama Faezah Elai yang memegang watak sebagai Hawa. Ia mengisahkan dua orang rakan baik (Hawa dan Kay) yang sedang mencari kerja. Tetapi, hanya Hawa sahaja yang mendapat pekerjaan yang baik manakala Kay tidak dapat pekerjaan yang diinginkannya. Drama ini memulakan tayangan perdana di TV3 pada 15 April 2012.

Nad muncul dalam drama yang diadaptasikan daripada novel 2012 iaitu Kampung Girl dalam Slot Zehra pada waktu bersiaran hari Jumaat bersama penyanyi Akim Ahmad pada tahun 2013. Drama itu telah mencapai lebih daripada 4 juta penonton kerana gandingan serasi mereka menerusi drama tersebut. Di atas permintaan ramai, mereka akhirnya telah muncul dalam drama telefilem sempena sambutan Hari Raya Aidilfitri iaitu Kampung Girl Raya pada pertengahan 2014. 

Pada tahun 2013 juga, Nad digandingkan bersama pelakon Rosyam Nor menerusi telefilem Mawar Putih Tanda Perpisahan yang mengisahkan tentang Dahlia yang telah kehilangan suaminya yang terkandas di laut, berkahwin dengan seorang lelaki pertengahan usia bernama Sudin. Telefilem ini memulakan tayangan perdana di Astro Box Office Tayangan Hebat sepanjang Mei 2013, ia memenangi Drama Terbaik di Anugerah Skrin 2013. Beliau merupakan salah seorang pengacara bersama di Anugerah Skrin 2013. Nad meraih peningkatan kerjaya lakonannya selepas menjayakan beberapa peranan pembantu dan kecil. Beliau memegang watak utama sebagai Fiqa dalam drama Seindah Sabarmu yang mengisahkan ketabahan seorang gadis yang disisihkan oleh bapanya setelah kematian ibunya. Beliau kembali menjayakan peranannya sebagai Kay dalam musim kedua Memberku Hawa. Pada September 2013, Nad kembali aktif di pentas teater menerusi pementasan teater Maduku Kalut arahan Muhammad Azhar Zainal dan turut membariskan para pelakon termasuk Izzue Islam, Jihan Muse, Karl Shafek dan lain-lain. 

Karya terkini

Nad mendapat peranan utama Intan Asha Areen dalam drama komedi adaptasi novel Tuan Rumah Pembantu Rumah karya Orkid Edyliyne yang menggandingkan beliau bersama Hisyam Hamid, Ramona Zamzam dan Zoey Rahman. Drama ini mengisahkan tentang Intan Asha Areen yang kecewa dengan tunangnya, Taufeeq yang curang bersama wanita lain.  Sepanjang 2014, Nad membintangi 12 telefilem, antaranya ialah Adnan Balik Raya, Dari Pintu Neraka, Kantin Cinta, Sekali Sayang dan Kisah Hidup Jai (TATU).

Nad bersama-sama Diana Danielle, Mila Jirin dan Sara Ali, membintangi filem komedi muzikal seram, Kami Histeria arahan Shamyl Othman terbitan Redfilms yang ditayangkan pada 6 Februari 2014. Beliau memegang watak sebagai Peanut, salah seorang ahli kumpulan Histeria.'Kami Histeria' Komedi Seram Luar Biasa  mSTAR Online (14 Februari 2014). Dicapai pada 18 Jun 2014. Nad memegang watak utama dalam drama cereka sains #Antidot yang mengisahkan tentang beberapa orang saintis pakar virus yang bersaing untuk menghasilkan penawar melawan virus yang boleh menyebabkan manusia mati dan bertukar menjadi zombi di Malaysia. Beliau berlakon bersama Remy Ishak, Kamal Adli, Nabila Huda, Shahriza Mahmud dan Puteri Syasya. Nad mengakui amat mengagumi Remy yang disifatkannya sebagai pelakon yang senang memberikan kerjasama. Dari 11 hingga 16 Februari 2015, Nad menjayakan watak sebagai setiausaha menteri dalam pementasan teater Diari Wanita… Episod Kak Ani & Nyonya yang berlangsung di Istana Budaya. Untuk menjayakan peranannya, Nad mengisi masanya dengan banyak bermonolog.Kemalia Othman (13 Februari 2015). Aksi pisau dalam 'Diari Wanita' tidak berbahaya mStar Online. Dicapai pada 30 September 2015.Soseh-soseh: 'Lamaran' ubat rindu Nad Harian Metro. 6 Disember 2014. Dicapai pada 30 September 2015.Ramlah Zainal (1 Januari 2015). Selesa solo Harian Metro. Dicapai pada 30 September 2015. Dengan bantuan Rosminah Tahir (bekas pensyarah ASWARA), beliau percaya dengan keyakinan terhadap wataknya. Nad berkata: “Tugas menteri bukan goyang kaki di pejabat yang mewah atau hidup dalam dunia glamour, sebaliknya bagaimana mereka cuba menyelesaikan pelbagai masalah masyarakat hingga mengetepikan kepentingan serta keluarga sendiri,” Andai Bukan Khilaf Itu, yang mana Nad memegang watak sebagai Suri, seorang gadis Orang Kurang Upaya (OKU), yang menghidap autisme menggandingkan beliau bersama pelakon kanak-kanak pemenang anugerah, Puteri Balqis yang memegang watak Tasya, seorang kanak-kanak terbiar dan turut dibintangi oleh Kamal Adli. Ia disiarkan di TV2 pada 24 September 2015.

Nad dilaporkan bakal menduduki kerusi pengarah bagi melengkapkan diari kerjayanya. Beliau kembali beraksi di pentas teater menerusi pementasan teater Ombak Rindu... Tiada Penghujung yang dipentaskan pada 22 April lalu hingga 1 Mei 2016, turut dijayakan oleh Keith Foo dan Uqasha Senrose. 

Pada tahun 2017, Nad juga muncul dalam filem Aku Haus Darahmu yang ditayangkan pada 2 Februari 2017.Budiey (6 Oktober 2016). Filem Aku Haus Darahmu Lakonan Nad Zainal Budiey. Dicapai pada 18 Jun 2017. Bekerja di bawah arahan Shuhaimi Lua Abdullah, Nad menjayakan watak utama bersama Redza Rosli dalam telefilem Fatonah Azali yang mana Nad memegang watak sebagai Fatonah, seorang gadis terencat akal yang menghidapi penyakit autisme. Beliau muncul bersama Sharifah Sakinah dan Aiman Hakim Ridza dalam drama Girlfriend Aku Dari Neraka yang diadaptasi dari telefilem dengan tajuk sama.

Beliau muncul bersama anak beliau, Fahad Ibrahim dalam Darlie Mamaku Terer bersama artis lain. Program ini mengenai masa terluang ibu dengan anak mereka dan bagaimana mereka menguruskan anak mereka seorang diri serta menunjukkan mereka seorang ibu yang hebat. Ia mula bersiaran pada 9 Mac 2017. Nad memegang watak sebagai Suraya, yang menghidap penyakit leukemia dalam siri TV waktu perdana Jurnal Suraya. Ia mengisahkan ketabahan Suraya  dalam meneruskan kehidupan sebagai penghidap leukemia. Kekuatan yang dimiliki oleh Suraya untuk menghadapi kehidupan seharian ketika hendak menamatkan pengajiannya ternyata dikagumi oleh rakan-rakan yang senasib dengannya.

Nad bersama-sama dengan Zizan Razak, Kamal Adli, Nabila Huda dan beberapa selebriti lain membawa peminat bertuah bercuti ke luar negara, menerusi rancangan travelog #ProjekThemePark 2018 yang kembali dengan musim terbaru yang memulakan siaran di Astro Ria bermula 6 Mac 2018. Beliau seterusnya diberi kepercayaan oleh Radio Televisyen Malaysia (RTM) menjadi pengacara rancangan Citarasa Malaysia yang disiarkan sepanjang Ramadan 2018 di TV Okey.

Nad bersama-sama Kaka Azraff menjayakan drama radio Sumpahan Stiletto karya Eda Zuraida yang bersiaran di Kool FM; melakonkan watak Sarah. Beliau menjalani penggambaran dua telefilem, masing-masing berjudul Terima Kasih Ibu dan Sehelai Selendang Putih untuk siaran di TV3 dan serta Geng Mak-Mak, yang turut menampilkan Sazzy Falak dan Fatin Afeefa.

Pada tahun 2019, Nad memegang watak sebagai Siti Hasmah Mohd Ali dalam filem biopik Hasmah Bila Deh Bertemu Det terbitan Tune Production, Nad bergandingan dengan Hasnul Rahmat yang berlakon sebagai Mahathir Mohamad.

Beliau menjalani penggambaran telefilem Sebelum Pulang arahan Bade Hj. Azmi, yang turut dibintangi oleh Wan Maimunah, Jalaluddin Hassan dan Amyza Aznan.

Nad memegang watak utama sebagai Mawardah dalam drama adaptasi novel Di Hujung Ranting yang bersiaran di slot Selekta Prima TV2. Dalam satu temuramah, Nad mengakui amat sukar baginya untuk menjayakan Mawardah kerana ia memerlukan beliau untuk berendam air matanya hampir setiap hari. Ia turut dibintangi oleh Shukri Yahaya.Nor Faezah Sakri (14 Mei 2020). Setiap hari berendam air mata, Nad akui sukar bawa watak Mawardah dalam drama Di Hujung Ranting mStar Online. Dicapai pada 9 September 2020.Fatin Farhana Ariffin (18 Mei 2020). Drama RTM baguslah... Berita Harian. Dicapai pada 9 September 2020. 

Bermula 21 Januari 2021, Nad memegang watak sebagai Juweta dalam Takdir Yang Tertulis di slot Samarinda, ia turut dibintangi oleh Nazim Othman dan Elvina Mohamad. Nad mendedahkan dalam satu temubual bersama Kosmo! bahawa beliau bukanlah pilihan pertama pengarah drama itu, Shahrulezad Mohameddin, untuk melakonkan watak Juweta. Menurutnya, Mimi Lana ialah pelakon asal yang sepatutnya melakonkan watak itu sebelum menarik diri.Nor Eryani Yusup (1 Februari 2021). Saya bukan pilihan pertama - Nad Zainal Kosmo!. Dicapai pada 1 Februari 2021.

Pada tahun 2022, beliau menjadi pelakon utama bersama Fasha Sandha, Wan Raja dan Aidit Noh dalam drama Dendam Seorang Isteri yang diadaptasi dari drama Korea, Temptation of Wife. Beliau melakonkan watak sebagai Kirana, sahabat karib Amira yang dilakonkan oleh Fasha.


Kehidupan peribadi
Beliau berkahwin dengan Muhammad Faliq Amirullah pada 18 Disember 2015. Pasangan ini sebelum ini mengikat tali pertunangan pada 31 Ogos 2015, iaitu bersempena dengan sambutan ulang tahun kemerdekaan negara ke-58. Faliq merupakan senior Nad ketika sama-sama belajar di ASWARA sekitar 2007, dalam satu temuramah bersama Kosmo! pada Disember 2015, Nad mendedahkan Faliq ialah orang pertama yang memikatnya: "Faliq lelaki pertama yang ajak saya kahwin. Sebelum ini, belum pernah ada yang berani melamar dan membawa saya berjumpa dengan keluarga untuk berkenalan. Mungkin inilah tandanya dia jodoh saya. Hati terus berdetik setuju apabila diajak bernikah dan segala perbincangan selepas itu berjalan tanpa sebarang masalah." Pada 14 Oktober 2016 jam 11.38 malam, Nad selamat melahirkan anak sulungnya, Fahad Ibrahim.

Sekitar November 2017, Nad dilaporkan mempunyai krisis dengan pelakon Sharifah Sakinah menyebabkan mereka berdua tidak lagi bertegur sapa. Nad berbuat demikian kerana tidak mahu tumpuannya terjejas ketika berada di set penggambaran. Beliau merupakan seorang yang mementingkan aspek kesihatan, termasuk mengamalkan rahsia kecantikan.

Nad meninggalkan tabiatnya meminum minuman berkarbonat atas faktor penampilan. Pada 30 Mac 2021, Nad dikurniakan anak kedua, iaitu anak perempuan yang diberi nama Budi Kalsom. Pada September 2022, Nad mengumumkan bahawa beliau dan suaminya, Faliq telah sah bercerai, namun enggan mengulas mengenai perceraiannya itu.

Di dalam media
Selain penampilan di media elektronik, Nad juga membuat penampilan media cetak sebagai penghias halaman depan beberapa majalah termasuk Remaja, URTV, Media Hiburan dan akhbar termasuk Utusan Malaysia, Berita Harian, Kosmo! dan Harian Metro. Di luar kerjaya lakonannya, Nad ialah pengasas produk kesihatan dan kecantikan miliknya, Audela by Nad Zainal yang dilancarkan pada 1 Mac 2016 dan setakat ini telah mengeluarkan tiga produk yang mendapat sambutan yang menggalakkan.

Dari Mac hingga Jun 2015, Nad dilantik sebagai duta produk sandal keluaran Femesfactory selama tiga bulan. Menerusi kempen #FEMESxNADZAINAL 2015, beliau mempromosikan koleksi terhad yang mengetengahkan lima warna pastel iaitu merah jambu, biru, kuning, ungu dan hijau pudina yang mana ia dipromosikan di media sosial.

Di awal penglibatan dalam bidang lakonan, bakat lakonan Nad bukan sahaja menjadi perhatian, malah setiap gerak geri, cara berpakaian dan penjagaan diri beliau turut menjadi ikutan peminat. Mengakui kecantikan ialah anugerah Tuhan yang ternilai, Nad berkata dalam temuramah bersama Sinar Harian: "Bagi saya cantik itu adalah satu perkara yang universal. Namun apa yang penting kita perlulah sentiasa nampak kemas, bersih dan mempunyai hati yang baik. Secara tidak langsung ia akan menampakkan kecantikan kita secara semula jadi. Kalau cantik muka sahaja tidak guna juga jika dalaman tidak cantik."

Pelakon veteran Umie Aida menyifatkan Nad sebagai seorang yang ikhlas bekerja dalam bidang lakonan sambil mengakui melihat diri sendiri dalam jiwa beliau.Zaidi Mohamad (4 November 2018). ‘Nad sama macam saya’: Umie Aida Berita Harian. Dicapai pada 5 November 2018.

Filemografi

Filem
 Tahun Tajuk Watak Catatan 2012  Jidin Sengal  Farah Filem pertama 2014  Kami Histeria  Peanut  2015  Juvana 2: Terperangkap Dalam Kebebasan  Nabila  2016  Juvana 3: Perhitungan Terakhir  2017 Aku Haus Darahmu Lia  Soulmate Hingga Jannah Zana Dikreditkan sebagai Nadia Zainal Malay Regiment Isteri Kpt. Zainal 2025 Denu Asmah

Drama
 Tahun Tajuk Watak Saluran TV Catatan 2008  Impian  Laila  TV3 Drama pertama, diperkenalkan sebagai Farah Nadia 2009  Blogger Boy 2  Atiqah  8TV2010  Apa Dosaku: Sybil Kathigasu  Kamsiah Astro Citra siri mini Rafeeq  Tina Astro Ceria Inikah Cinta  Melissa  TV3 sebuah drama tajaan Cornetto 2011  Elly & Epit  Eliza  Astro Ceria 2012  Prosa Cinta Embun  Ally TVi Bukan Bidadari  Inas  TV3 Putera Rayyan  Arisa  TV3 Memberku Hawa  Kay  TV3 sebuah drama tajaan Kotex 2013 Elly & Epit 2  Eliza  Astro Ceria Seindah Sabarmu  Fiqa  TV9 Memberku Hawa 2  Kay  TV3 sebuah drama tajaan Kotex Buaian Kasih  Qaseh  TV1 Kampung Girl  Ainnur Azmi  TV3 2014  Kifarah (Musim 1)
| Maimunah
| TV3
| Episod: "Man Kedekut"
|-
! Tuan Rumah Pembantu Rumah 
| Intan Asha Areen 
| TV3
|
|-
! #Antidot 
| Frida 
| TV3
|
|-
| rowspan="4"| 2015 
! Destinasi G4 
| Cikgu Ana 
| TV9
|
|-
! Street Vendetta 
| Anabella/Bella 
| TV2
|
|-
! Merah Gaun Pengantin 
| Noraimi/Aimi 
| TV1
|
|-
! Diam-Diam Rindu 
| Nurul Iman 
| TV3
| 
|-
| rowspan="4"| 2016 
! Antara Dua Dunia 
|  Raisha
| TV AlHijrah 
|
|-
! Puteri Labu 
| 
| TV1
|
|-
! Gondola Cinta Di Venice 
| Wina  
| TV2
|
|-
! Oh My English! After School 
| Aishah
| Astro TVIQ 
| Episod 7
|-
| rowspan="2"| 2017 
! Girlfriend Aku Dari Neraka 
| Nelly  
| Astro Warna
| 
|-
! Jurnal Suraya 
| Suraya  
| TV3
|
|-
| rowspan="2"| 2020
! Di Hujung Ranting 
| Mawardah
| TV2
| 
|-
! Hati Yang Tersakiti| Mona
| TV3
|
|-
| rowspan="2" | 2021
! Takdir Yang Tertulis| Juweta
| TV3
|
|-
! Mak Cik Bawang| Isha
| TV1
|
|-
| rowspan="3" | 2022
! Harith Fayyadh| Sarah
| TV3
|
|-
! Dendam Seorang Isteri 
| Kirana
| Astro Prima
| Drama adaptasi Temptation of Wife|-
! Cina Buta| Mia Sara 
| Astro Ria
|
|-
| 2023
! Tanah Kubur (Musim 16) Yati Astro Oasis Episod: "Darah Zina" 2024 Mak Cun, Mai Singgah! Khadijah Tonton2025 Rumah Kasih Suraya Suraya Hanis TV1 Bahagia Yang Tertangguh Nurin Hana Astro Ria

Telefilem
 Tahun Tajuk Watak Saluran TV Catatan 2011  100 Hari  Suri  TV1  Telefilem pertama  2012  Ke Pintu Bahagia Dahlia TV3  Di Bawah Langitmu  Lela 2013  Cinta  Hawa  TV2 Busu  Amnah TV3 Bayangan Rindu  Iddya  Astro Box Office Mawar Putih Tanda Perpisahan  Dahlia  Walau Siapa Pun Aku  Maisara  TV1 Abu  Fariza TV2 Oh Tak Puasa Ya  Kak Asma TV3 Adnan Sempit Balik Raya Fatimah Mulut Murai Tempayan Fiqa Astro Maya HD 2014  Sekali Sayang  Hasliza TV3 Penantian  Melisa  Misah Tarzan Hajar Runcit  Misah TV9 Kisah Hidup Jai  Ustazah Nurin  TV3 Ku Akui  Shazlin TVi Kampung Girl Raya  Ainnur Azmi  TV3  Kimchi Raya  Jihan  TV9 Dari Pintu Neraka  Effa Aidil Click   TVi Kantin Cinta   TV1 Opps Terlebih Pulak  Murni  TV9 2015 Diam-Diam Rindu  Nurul Iman  TV3 Dia Ibuku  Zana  Gadis Tudung Merah Dan Labu Labi  Ros Astro Prima Rumah Kecil Untuk Tuhan  Safia  TV3 Nyanyian Sepatu Biru  Karina  TV2 Andai Bukan Khilaf Itu  Suri Gulai Kawah Empulur Pisang Anis Astro Ria 2016  Jangan Ambil Anak Aku  Anida  TV2 Auta  Faridah  TV3 Mengintai Syurga Mama  Lia TV2 Terputusnya Sebuah Doa  Marlina Astro Ria  2017  Hujan Panas Di Inderasabah  Mastura TV2 Mengharap Sebuah Keredhaan  Syima  TV9 Balasan Dosa  Aminah  Playboy Di Mindaku  Liyana Dosa Perempuan  Suraya  TV3 Menanti Kiamat Tiba    Pentas Haiwan  Cikgu Mona Lisa  Astro Citra   Fatonah Azali  Fatonah TV3 2018  Demi Hati Arjuna Alia  Diari Abah Annur Luwak Kretek  Farah Tonton Syirik Mariam Astro Citra Raya Semanis Madu Bibah Astro Warna 2019 Terima Kasih Ibu Tatie TV3 Wali Jantan Semantan Wan Shamsiah TV Okey 2020 Misteri Bilik Bawah Zalika TV3 Cucu Nek Putih Suri Astro Citra Luluh Khairina TV3 2021 Aku Bukan Malaikat Rohani  TV1 Sebelum Pulang Amira TV2 2022 Matahari Tak Bercahaya Mastura TV3 2023 Mendarat Di Syurga Dian 2024 Lukisan Hati Umar Ramlah 2025 Dosa Tak Terampun  Adik / Junaidah (muda) TV1 Setia Di Hujung Ingatan Rossa Astro Prima Sagon Tumbuk TV1

Teater
 Tahun Tajuk Watak 2009  Muzikal Tun Razak   2010  Projek Tanda   2012  Makyung Sindo   2013  Maduku... Kalut  Mimi 2015  Diari Wanita... Episod Kak Ani & Nyonya  Setiausaha 2016  Ombak Rindu... Tiada Penghujung  

Televisyen
 Tahun Tajuk Peranan Saluran TV Catatan2015 Dalang Prank (Musim 1) Artis Jemputan Astro Warna Betul ke Bohong? (Musim 7) Artis Jemputan Episod 12 (Separuh Akhir) 2016 Cerita Rasa Anis Nabilah Dirinya sendiri TV1 Selebriti jemputan 2017 Darlie Mamaku Terer TV3 Episod 1, bersama Nana Mahazan Sepahtu Reunion Live 2017 Ayu Astro Warna Artis Jemputan: Episod "Nyamuk Masuk Kampung" 2018 Projek Theme Park Dirinya Sendiri Astro Ria Citarasa Malaysia Pengacara TV Okey  Bawang Live Dirinya sendiri Astro Ria Artis jemputan

Drama radio
 Tahun Tajuk Watak Stesen radio 2018  Dramatik Kool: Sumpahan Stiletto  Sarah  Kool FM

Anugerah dan pencalonan
 Tahun Anugerah Kategori Pencalonan Keputusan 2013 Anugerah Bintang Popular Berita Harian 2012 Artis Baru Wanita Popular Nad Zainal  Anugerah Skrin 2013 Pelakon Wanita Terbaik Drama  Mawar Putih Tanda Perpisahan  2014 Anugerah Skrin 2014 Walau Siapa Pun Aku  2015 Anugerah Bintang Popular Berita Harian 2014Senarai Penuh Top 5 Anugerah Bintang Popular Berita Harian 2014 Budiey (18 Februari 2015). Dicapai pada 18 Jun 2015. Pelakon TV Wanita Popular Nad Zainal  Festival Filem Malaysia ke-27 Pelakon Harapan Wanita Terbaik  Kami Histeria  Anugerah Skrin 2015 Pelakon Pembantu Wanita Terbaik Drama Dari Pintu Neraka  2017 Anugerah Skrin 2017 Pelakon Wanita Terbaik Drama  Mengharap Sebuah Keredhaan  2018 Anugerah Bintang Popular Berita Harian 2017 Pelakon TV Wanita Popular Nad Zainal  Pelakon Filem Wanita Popular  Anugerah Skrin 2018 Pelakon Wanita Terbaik Drama  Fatonah Azali  2022 Anugerah Seri Angkasa 2022 Pelakon Wanita Drama TV Terbaik  Sebelum Pulang 

Rujukan

Pautan luar





Kategori:Kelahiran 1990
Kategori:Orang dari Selangor
Kategori:Orang hidup
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Peragawati Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Alumni Akademi Seni Budaya dan Warisan Kebangsaan
2018